Mashhur futbol agenti Mino Rayola 54 yoshida vafot etdi

“4 oy ichida ikkinchi marta o‘ldiga chiqarishdi”. Mino Rayola vafot etgani haqidagi xabarlar inkor etildi
Mashhur futbol agenti Mino Rayola 28-aprel kuni 54 yoshida vafot etgani xabar qilindi.

Rayola yanvar oyida kasallik tufayli Milan shifoxonalaridan birida davolanib chiqqan edi. Davomiy xastaliklardan so‘ng, 28-aprel kuni hayotdan ko‘z yumdi.
Mino Rayola 1967-yil 4-noyabrda Italiyada tavallud topgan. Futbol olamida Pol Pogba, Erling Holand, Zlatan Ibrahimovich, Mario Balotelli, Genrix Mxitaryan, Marko Veratti, Janluiji Donnarumma, Jastin Klyuyvert, Matteys de Ligt va yana ko‘plab futbolchilarning agenti sifatida mashhur edi.
Mino 1990-yilda Sports Promotions’da futbol agenti sifatida faoliyatini boshlagan. Ushbu kompaniyada ish boshlagan agent 1992-yilda Brayan Royning “Ayaks”dan “Fodja”ga o‘tishi bilan shug‘ullangan. Bir necha yildan so‘ng Rayola mustaqil agent sifatida kompaniyani tark etgan. Ilk katta transferi esa Pavel Nedvedning “Sparta”dan “Latsio”ga o‘tishi bo‘lgan.
2020-yildan buyon dunyoning eng mashhur va ta’sir doirasi keng agentlardan biriga aylangandi.